Pulp (grupo musical)

Pulp é unha banda de rock alternativo formada en Sheffield, Inglaterra en 1978 polo entón adolescente de 15 anos Jarvis Cocker. Foi orixinalmente coñecida como "Arabacus Pulp", pero o nome foi acurtado un ano despois. Os membros de Pulp eran todos compañeiros que asistían á City High School en Sheffield e acompañaron á banda Crude, da mesma escola, nos seus primeiros concertos. Citan como as súas influencias a David Bowie, The Cure, The Beatles e The Kinks.

Durante os anos 80 a banda esforzouse por conseguir o éxito, pero non sería ata os 90 cando gañarían prominencia no Reino Unido coa edición dos álbums His 'n' Hers en 1994 e particularmente Different Class en 1995, que acadou o número 1 na lista de álbums británica. Different Class conseguiu catro sinxelos top 10, incluídos "Common People" e "Sorted for E's & Wizz", que foron número 2 no seu país. O sexto álbum da banda, This Is Hardcore (1998), tamén debutou no número un no Reino Unido e foi nomeado ao Mercury Prize. No seu auxe, Pulp encabezaron o escenario Pyramid do Festival de Glastonbury dúas veces e foron considerados entre os "catro grandes" do Britpop, xunto con Blur, Oasis e Suede.

O estilo musical de Pulp durante este período era un pop-rock influenciado pola música disco cunhas letras ultrarrealistas.

A banda lanzou We Love Life en 2001 e despois tomouse unha pausa dunha década, despois de vender máis de 10 millóns de discos.Brown, Glyn. "Darren Spooner: Who the Hell Does He Think He Is?". The Independent. 23 de outubro de 2003 Pulp reuniuse en 2011 para tocar en varios festivais e lanzaron "After You" en 2013, a súa primeira canción en 12 anos. A banda reuniuse por segunda vez en 2022 para unha nova xira e, máis tarde, lanzou o seu oitavo álbum, More, en xuño de 2025.

 Discografía 
 Álbum  Ano  Selo It  1983  Red Rhino Records Freaks  1987  Fire Records Separations  1992  Fire Records His 'n' Hers  1994  Island Records Different Class  1995  PolyGram, Island This Is Hardcore  1998  Island Records We Love Life  2001  PolyGram, Island More  2025  Rough Trade Records

 Notas 

Categoría:Grupos musicais de rock alternativo
Categoría:Grupos musicais de britpop
Categoría:Grupos musicais de Sheffield
Categoría:Britpop
Categoría:Grupos musicais formados en 1978